MRT (Bangkok)

Transit Laju Metropolitan atau Kereta Api Elektrik Metropolitan (Thai: รถไฟฟ้ามหานคร; singkatan: MRT) merupakan sistem kereta api alihan laju yang memberi khidmat di kawasan metropolitan Bangkok di Thailand. Sistem kereta api transit ini merupakan yang kedua di Bangkok selepas Skitren BTS (BTS Skytrain). MRT dikendalikan oleh Syarikat Lebuhraya dan Kereta Api Bangkok dibawah satu konsesi yang diberikan kepada Pihak Berkuasa Transit Aliran Massa Thailand (MRTA). MRT, Skitren dan Laluan Rel Lapangan Terbang Suvarnabhumi bersama-sama menjadi sebahagian daripada prasarana pengangkutan rel di Bangkok.

MRT memberi khidmat kepada 240,000 penumpang setiap hari. Ia mempunyai 35 buah stesen yang sedang beroperasi di sepanjang  laluan bawah tanah. Laluan pertama MRT, Laluan Biru atau nama rasminya Laluan Chaloem Ratchamongkhon telah dibuka pada 2004, di antara Hua Lamphong dan Bang Sue. Sehingga tahun 2016, dua sambungan laluan Biru kini sedang dalam pembinaan dan apabila siap, ia akan menjadi sebuah laluan gelung. Laluan kedua milik MRT iaitu Laluan Ungu atau secara rasminya, Laluan Chalong Ratchadham pula dibuka sepenuhnya pada 2016, di mana ia menghubungkan Bang Sue dengan Nonthaburi di barat laut.

 Nama 
Sistem MRT ini secara rasminya dikenali dalam bahasa Thai sebagai รถไฟฟ้ามหานคร (rotfaifa mahanakhon) atau "kereta api elektrik metropolitan", tetapi ia lebih dikenali sebagai รถไฟใต้ดิน (rotfai taidin) yang membawa maksud "kereta api bawah tanah".

 Rangkaian 
Laluan pertama iaitu Laluan Biru yang dibuka pada 3 Julai 2004, memberi khidmat ke arah timur dari stesen Bang Sue di daerah Chatuchak di sepanjang Jalan Kamphaeng Phet, Jalan Phahon Yothin dan Jalan Lat Phrao, seterusnya membelok ke selatan mengikuti Jalan Ratchadaphisek dan kemudiannya membelok ke barat mengikuti Jalan Rama IV ke stesen Hua Lamphong di daerah Pathum Wan. 

Laluan Ungu dibuka pada 6 Ogos 2016. Satu kilometer Laluan Biru yang hilang di antara Bang Sue dan Tao Poon, yang menghubungkan dua laluan MRT dibuka pada Ogos 2017.

+ Aliran Transit Laju Metropolitan Bangkok Aliran Terminal Panjang Stesen Penumpang harian (orang) Mula beroperasi Bahagian awal Sambungan terakhir  Laluan MRT Chaloem Ratchamongkhon Lak Song ⇌ Tha Phra  48 400,000 2004 2020  Laluan MRT Chalong Ratchadham(Rel berat) Khlong Bang Phai ⇌ Tao Poon  16 20,000 2016 —  Laluan MRT Kuning(Monorel) Lat Phrao ⇌ Samrong  23 92,038 2023 —  Merah Jambu(Monorel) Nonthaburi Civic Center ⇌ Min Buri  30  2023 —
 Galeri 

 Rujukan 

 Pautan luar 
 Tapak web rasmi
 Pihak Berkuasa Transit Aliran Massa Bangkok  
 Pelan induk MRT Bangkok – Pejabat Perancangan Dasar Pengangkutan dan Lalu Lintas 
 Bangkok Metro Company Limited 

 Tapak web tidak rasmi
 Laman MRT di Transit Bangkok
 Kereta api transit di Bangkok
 Data teknikal tidak rasmi

 Muat turun
 Muat turun peta MRT, BTS, perahu Khlong dan Chao Phraya Express